Χουάν Κάρλος Τόχα

Ο  Χουάν Κάρλος Τόχα Βέγα {ισπανικά : Juan Carlos Toja Vega} (γεννημένος στις 24 Μαΐου 1985), είναι Κολομβιανός πρώην διεθνής ποδοσφαιριστής. 
Super League.

 Καριέρα  
Γεννημένος στη Μπογκοτά της Κολομβίας ο Τόχα ξεκίνησε την καριέρα σε ηλικία 16 ετών, αγωνιζόμενος αρχικά στις ακαδημίες (εως το 2004) και στη συνέχεια στην πρώτη ομάδα της Σάντα Φε Κ-19. Με τη φανέλα της Σάντα Φε, αναδείχθηκε δευτεραθλητής στο τουρνουά Apertura του 2005 ενώ είχε συμμετοχή και στο Κόπα Λιμπερταδόρες του 2006.
Αργεντινή
Το 2005, παραχωρήθηκε ως δανεικός στην αργεντίνικη Ρίβερ Πλέιτ αλλά δυσκολεύτηκε να βρει μια θέση στην πρώτη ομάδα. Έτσι, αγωνίστηκε μόνο σε 5 παιχνίδια στο Κόπα Λιμπερταδόρες, σκοράροντας μία φορά. 
Ηνωμένες Πολιτείες
Τον Φεβρουάριο του 2007, δοκιμάστηκε σε ένα τουρνουά προετοιμασίας της αμερικάνικης FC Dallas στη Βραζιλία και υπέγραψε τελικά συμβόλαιο συνεργασίας με την ομάδα της Major League Soccer ως δανεικός από την Σάντα Φε. Με το ιδιαίτερο ποδοσφαιρικό στυλ του, ο Τόχα έγινε γρήγορα αγαπημένος των οπαδών στο Ντάλας και η θητεία του θεωρήθηκε επιτυχημένη με αποτέλεσμα η FC Dallas  να αγοράσει τα δικαιώματά του από τη Σάντα Φε.FCD buys Toja's Contract  Οι επιδόσεις του παρέμειναν σε πολύ υψηλό επίπεδο  και τη σεζόν του 2008, ώστε να κερδίσει μια μεταγραφή στη ρουμανική Στεάουα.
Ρουμανία
Την 1η Αυγούστου 2008, επισημοποιήθηκε η μεταγραφή του Τόχα στην Ρουμανία και έτσι υπήρξε ο πρώτος παίκτης που μετακόμισε από τις Ηνωμένες Πολιτείες σε ρουμανικό σύλλογο.Toja e al Stelei Υπήρξε δε η ακριβότερη μεταγραφή του Μπενάλι, του τότε προέδρου της Στεάουα, καθώς ξόδεψε σχεδόν 1.5 εκ. ευρώ Ρουμάνοι αναζητούν τον… εξαφανισμένο από το 2013, Χουάν Κάρλος Τόχα! για να τον αποκτήσει από την ομάδα του Ντάλας. Με τη Στεάουα αγωνίσθηκε και στο Τσάμπιονς Λιγκ.
Ελλάδα
Στις 21 Ιουλίου 2010, ο Τόχα μεταγράφηκε στον Άρη Θεσσαλονίκης, υπογράφοντας τριετές συμβόλαιο. Ο Τόχα στον Άρη Πραγματοποίησε το ντεμπούτο του με τους «κίτρινους» στο εκτός έδρας αγώνα για στο ΟΥΕΦΑ Γιουρόπα Λιγκ με την πολωνική Γιαγκελόνια Μπιάλιστοκ στις 29 Ιουλίου 2010 (τελικό σκορ 1-2). Γιαγκελόνια Μπιάλιστοκ-Άρης 1-2. Σημείωσε το μοναδικό του τέρμα με τον Άρη, στην εκτός έδρας ήττα με 2-3 από τον Ολυμπιακό, στις 5 Νοεμβρίου 2011. Άρης-Ολυμπιακός 2-3 Ο Κολομβιανός μέσος αγωνίστηκε συνολικά σε 50 αναμετρήσεις με τη κιτρινόμαυρη φανέλα τη διετία 2010-12, ενώ ήταν βασικός στην πορεία του Άρη στο Γιουρόπα Λιγκ της σεζόν 2010-11.

Το καλοκαίρι του 2012 επέστρεψε στην Αμερική και αγωνίστηκε στην Νιου Ίνγκλαντ Ρεβολούσιον αλλά αποσύρθηκε το 2013 μετά από σοβαρό τραυματισμό στην μέση.
Εθνικές ομάδες
Το 2005, ο Τόχα αγωνίστηκε με την Εθνική Κολομβίας Κ-20 στο πρωτάθλημα Νέων των Εθνικών Ομάδων της Νότιας Αμερικής, το οποίο διοργάνωσε και κέρδισε η Κολομβία. Στη συνέχεια, ο Τόχα συμμετείχε στο Παγκόσμιο Κύπελλο Ποδοσφαίρου Κ-20 του 2005 στην Ολλανδία, βοηθώντας την Κολομβία να φτάσει στη φάση των 16, όπου αποκλείστηκε από την μετέπειτα πρωταθλήτρια  Αργεντινή. Τον Οκτώβριο του 2008 κλήθηκε στην Εθνική Κολομβίας και ξεκίνησε ως βασικός στον αγώνα εναντίον της Εθνική Βραζιλίας για τα Προκριματικά του Παγκοσμίου Κυπέλλου του 2010.Βραζιλία-Κολομβία 0-0 
Προσωπική ζωή
Ο παππούς του, από την πλευρά της μητέρας του, ο Βίκτορ Ντάριο Βέγκα, υπήρξε Κολομβιανός ποδοσφαιριστής, ο οποίος αγωνίστηκε στη Μιγιονάριος Φούτμπολ Κλουμπ και στη Σάντε Φε κι αναδείχθηκε πρωταθλητής Κολομβίας και με τους δύο συλλόγους. Ο παππούς του, από την πλευρά του πατέρα του, ο Χουάν Κάρλος Τόγια Πίντος, υπήρξε Ουρουγουανός ισπανικής καταγωγής ποδοσφαιριστής, ο οποίος αγωνίστηκε με τα χρώματα των Πενιαρόλ, C.A. Progreso και C.A. Bella Vista στην Ουρουγουάη, ενώ αργότερα μετά το 1950 αγωνίστηκε στην Κολομβία για την Κούκουτα Ντεπορτίβο, με την οποία σημείωσε 45 γκολ, αλλά και για την Ιντεπεντιέντε Μεδεγίν.
Παραπομπές

Εξωτερικές πηγές
Το προφίλ του Τόχα στο transfermarkt.com
Το προφίλ του Τόχα στοmlssoccer.com
Το προφίλ του Τόχα στο revolutionsoccer.net

Κατηγορία:Κολομβιανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ιντεπεντιέντε Σάντα Φε
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Στεάουα Βουκουρεστίου
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ποδοσφαιριστές Νιου Ίνγκλαντ Ρεβολούσιον
Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Κατηγορία:Ποδοσφαιριστές Εθνικής Κολομβίας Κ20
Κατηγορία:Ποδοσφαιριστές Εθνικής Κολομβίας